c: text/html

text:
Talaga Kasin Napaliket Tayoy Dios?
Nayarin wala ray abasam ed Biblia nipaakar ed totoo ya balibali reputasyon da, tan imbagam ed sarilim, ‘Agko ra naalig!’ Ompan isipen mon, ‘Aliwa ak ya perpekto o matunong, tan lanang ak ya nalilingo.’
Diad Biblia, say matoor a lakin si Job et tinawag ya ‘anggapoy pakabalawan tan matunong.’ (Job 1:1, Maung a Balita) Tinawag si Lot ya “matunong a too.” (2 Pedro 2:8) Tan abitlan si David et gagawaen toy “matunong” ed pakanengneng na Dios. (1 Arari 14:8) Balet, no nengnengen tayoy bilay na sarayan karakter na Biblia, naimano tayo ya (1) alingo met ira, (2) dakel so naaralan tayod alimbawa ra, tan (3) sarag na agperpekton totoo ya napaliket so Dios.
ALINGO IRA
Si Job et akaeksperiensya na nantutumbokan ya trahedya ya singa agto met kanepegan. Kanian aliway inisip to. Nankonklusyon ya anggapoy pibabali na Dios no mansiansian matoor odino andi. (Job 9:20-22) Segseguradoy Job ya sikatoy matunong, kanian parad arum, singa to ibabagan mas matunong ni nen say Dios.
Si Lot et nan-alangan a manggaway malinew tan simplin desisyon. Nanaburidoan ton maong so graben imoralidad na totood Sodoma tan Gomorra, ya anggad “sayan matunong a too et manlilikna na irap” lapud kagagawa ra. (2 Pedro 2:8) Impaamta na Dios ya deralen to irayan mauge-uges a syudad tan inikdan toy pamilya nen Lot na pankanawnawan makaliktar. Anganko et iisipen mon si Lot so makaunan onalis ta naiirapan la. Balet, diad satan a kritikal ya oras, sikatoy nampaleen. Saramay anghel ya imbakin mangiliktar ed sikato tan ed pamilya to et binembenan da lay lima ra pian nipaway irad syudad tan makaliktar.
Aminsan, si David et agto akontrol so sarili to tan akagaway imoral ed asawa na arum a laki. Makapabigla ta lapud sasalien ton iyamot itan, impapatey nen David so laki. (2 Samuel, kapitulo 11) Ibabaga na Biblia ya “akapasanok ed Jehova” so ginawa nen David.
Si Job, Lot, tan David et alingo, say arum ed saratan a lingo et seryoso. Balet, nanengneng tayo dia ya interon puso ya labay dan panlingkoran tan unorey Dios. Labay dan ipanengneng ya magbabawi ra tan labay dan umaney kagagawa ra. Kanian, pinaboran ira na Dios, tan tinukoy ira na Biblia ya matoor a lalaki.
ANTOY NAARALAN TAYO?
Lapud aliwa tayon perpekto, talagan nalingo tayo. (Roma 3:23) Balet, no nalingo tayo, kaukolan tayon ipanengneng ya magbabawi tayo insan gawaey anggaay nayarian tayon ipetek itan.
Panon ya impetek di Job, Lot, tan David so lingo ra? Maptek so puso nen Job. Nen akipalinewan so Dios ed sikato, inuman toy lingon kanonotan to tan binabawi toy imbaga to. (Job 42:6) Say panmoria nen Lot ed imoral a kagagawa na totood Sodoma tan Gomorra et talagan miparad saray estandarte na Dios. Say problema et say inkamapaleen tod saman ya agawa. Balet imbatikan to lanlamang iratan ya inukom a syudad tan akaliktar ed panangukom na Dios. Sikatoy matulok ta agto anggan nilingaw so nanlapuan to. Anggano akagawa na seryoson kasalanan si David diad agto impangunor ed ganggan na Dios, impanengneng to ya talagan manlapud puso so pagbabawi to tan kinmerew na panangasi ed Dios.
Lapud makatunongan so Dios ed iilaloan tod saray totoon aliwan perpekto, pinaboran to irayan lalaki. Say Dios “kabat to so inkagawa tayo; sikato nanodnonotan to a sapok itayo.” (Salmo 103:14) Kanian, lapud amta na Dios ya agtayo napaliisay nalingo, antoy iilaloan tod sikatayo?
Say Dios “kabat to so inkagawa tayo; sikato nanodnonotan to a sapok itayo.”—Salmo 103:14
PANON A NAPALIKET NA ALIWAN PERPEKTON TOTOO SO DIOS?
Diad samay simbawa nen David ed anak ton si Solomon, naamtaan tayo no panon tayon napaliket so Dios. “Sika, Solomon ya anak ko, amtaen mo so Dios na amam, tan manlingkor ka ed sikato ed ayadyari a puso.” (1 Awaran 28:9) Anto tay ayadyarin puso? Atan imay puso ya inaro toy Dios tan determinadon magmaliw ya malikas ed no antoy linawa tan panlabayan na Dios. Aliwa itan ya perpekto, balet pipilaleken na satan a matulok a puso ya panlingkoray Dios tan mabulos a paipetek. Lapud panangaro tan pilalek ya pangunor ed Dios, tinawag si Job ya toon “anggapoy pakabalawan,” si Lot ya “matunong,” tan si David ya “gawaen to lambengat so matunong ed imaton” na Dios. Anggano wala ray agawaan dan lingo, apaliket da nin siansiay Dios.
Say ayadyarin puso et malikas ed no antoy linawa na Dios, tan napapakiwas lapud labalabay toy matulok a manlingkor ed Dios
Kanian no wala ray makapuy ya naisip tayo ya agtayo komon labay ya isipen, odino no wala ray nibaga tayon makapabaing, o agawaan tayon makapuy manaya, komon ta apabiskeg itayo na sarayan alimbawan apantongtongan tayo. Amta na Dios ya anggan antoy gawaen tayo et agtayo magmaliw ya perpekto diad sayan panaon. Balet, iilaloan ton aroen tayo tan pansagpotan tayon tuloken. No talagan ayadyari puso tayo ed saya, seguradon napaliket tayo so Dios.

robotstxt: allowed

filter: keep


text:
MINISTERYO TAN BILAY–WORKBOOK Nobyembre 2016
Pangaligan Iran Presentasyon
Saray presentasyon a nayarin usaren parad Say Panag-bantayan tan sakey a katuaan ed Biblia nipaakar ed propesiya na Biblia ya nasusumpal ed panaon tayo. Usaren iray pangaligan pian makagaway sarilim ya presentasyon.
KAYAMANAN ED SALITA NA DIOS
Deneskribe na Biblia so Maong ya Asawan Bii
Anto ran kualidad na asawan bii so papablien nen Jehova?
BILAY NA KRISTIANO
“Say Asawa To et Kabkabat Diad Saray Puerta na Syudad”
Say maong ya asawan bii et mangiiter na maabig ya reputasyon ed asawa to.
KAYAMANAN ED SALITA NA DIOS
Manliket ed Amin a Pansasagpot Yo
Naaralan tayon panliketan so kimey tayo no dugay panmoria tayo ed satan.
BILAY NA KRISTIANO
What Can the Bible Teach Us?—No Panon ya Usaren Itan
Panon tayon usaren iray balibalin features na libron Teach Us no mangiyaaral na Biblia?
KAYAMANAN ED SALITA NA DIOS
“Nonot Mo . . . so Makapadinayew a Manamalsam Legan a Wala Ka Nid Kalangweran”
Diad maanlong iran salita, papasesegen itayo na Eclesiastes 12 ya samboten so pankanawnawa legan ya kabataan ka ni.
BILAY NA KRISTIANO
Sikayo Ran Kabataan—Loob Kayo ed “Baleg a Puerta”
Sarag mo kasi nawalaan na espiritual a kalat ya singa say iloob ed sigpot-panaon a ministeryo?
KAYAMANAN ED SALITA NA DIOS
Say Biin Shulamita—Sakey ya Alimbawan Maabig ya Aligen
Akin et maong ya alimbawa so biin Shumalita parad saray mandadayew ed si Jehova?


text:
MANUNAN ARTIKULO | SARAY KATILAAN NIPAAKAR ED DIOS
Katilaan 2: Say Dios et Misteryo
SAY SISIAEN NA DAKEL
Say Kristianon relihyon ya walaan na “taloran manunan klase, say Romano Katoliko, Orthodox, tan Protestante et manisiad sakey a Dios ed taloran Persona: Dios Ama, Dios Anak, tan Dios Espiritu Santo. Unong ed Kristianon teolohiya, sayan sisiaen et agmangibabagan walay taloran dios noagta sarayan taloran persona et saksakey.”
SAY KATUAAN MANLAPUD BIBLIA
Agbalot inisip nen Jesus, say Anak na Dios, ya sikatoy mipetekan o mipara ed Ama to. Imbes, imbaga to: “Onla ak ed Ama, lapud say Ama et babaleg nen say siak.” (Juan 14:28) Imbaga to met ed sakey ed saray papatumbok to: “Onsegep ak ed kawalaan nen Amak tan Ama yo tan Dios ko tan Dios yo.”
Say masanton espiritu et aliwan sakey a persona. Saray Kristiano nensaman et ‘apano na masanton espiritu,’ tan imbaga nen Jehova ya “Ikalbok so espirituk ed amin a klase na totoo.” (Gawa 2:1-4, 17) Say masanton espiritu et agkabiangan na Trinidad. Saya et aktibon puersa na Dios.
NO AKIN YA IMPORTANTIN PANNONOTAN
Impaliwawa na saray Katolikon scholar ya si Karl Rahner tan Herbert Vorgrimler, a say Trinidad et “agnatalosan no anggapoy mangipaamta, tan anggano walay mangipaamta, ag-itan sigpot a natalosan.” Sarag mo kasin aroen so sakey ya imposiblin natalosan odino nakabat? Say doktrinan Trinidad sirin et makaamper ed pangabat tan pangaro ed Dios.
Atalosan nen Marco, ya abitlad akaunan artikulo, a say Trinidad et makaamper. Inkuan to: “Inisip kon iyaamot na Dios so inkasikato ed siak kanian sikatoy lalo laingen ya arawdawi, sakey a misteryo, tan mairap ya asinggeran.” Balet, ibabaga na Biblia ya say Dios et “ag-arawi ed balang sakey ed sikatayo.” (Gawa 17:27) Agto iyaamot so inkasikato, labay ton nakabat tayo. Imbaga nen Jesus: “Amta mi so dadayewen mi.”
“Nen naamtaan kon say Dios et agkabiangan na Trinidad,” so kuan nen Marco, “awalaan ak ya siansia na maapit a relasyon ed sikato.” No manisia tayon si Jehova et sakey a tuan Persona, aliwan misteryo, ag-itayo nairapan ya aroen. “Say agmangaro agto kabat so Dios,” so kuan na Biblia, “ta say Dios sikato so aro.”


text:
KANSION 96
Say Libro na Dios—Sakey a Kayamanan
1. Walay libro ya para ed totoo;
Liket, deen, ilaloy iter to.
Mensahe toy napno na kayamanan
anggan “bulag” naliliwawaan.
Sayan libro et say Masanton Biblia,
insulat da ’ramay pinuyanan.
Totoon inar-aro day Jehova,
espirituy nanggiyad sikara.
2. Say impamalsay Dios nabasad Biblia;
Say uniberso et pinawala.
Tan say too dia ed gapo perpekto
balet ta satan so abalang to.
Walay anghel ya sinmumpad Jehova,
panuuley na Dios kinontra to.
Nansumpal yad ermen tan kasalanan,
diad arapen naekal la ’ratan.
3. Natan lay panaon ta pian manliket.
Say tinuro na Dios et Ari la.
Maseseg tin ipulong so Panarian,
iter ton bendisyon so ibaga.
Sayan balita et nabasad Biblia,
mangiiter na tuan kareenan.
Dakel so karga to ya karunongan.
On, aralen tan pablien itan.
(Nengnengen met so 2 Tim. 3:16; 2 Ped. 1:21.)


text:
MANUNAN ARTIKULO | SARAY KATILAAN NIPAAKAR ED DIOS
Katilaan 1: Anggapoy Ngaran na Dios
SAY SISIAEN NA DAKEL
“Agkami makapanpakna no kasin walay ngaran na Dios, tan no bilang wala, anto kasi itan?”
SAY KATUAAN MANLAPUD BIBLIA
Imbaga na Dios: “Siak si Jehova, satan so ngaran ko.” (Isaias 42:8) Say labay ya ibaga na Hebreon ngaran ya Jehova et “Pagmaliwen To.”
Labay nen Jehova ya usaren tayoy ngaran to. Oniay ibabaga na Biblia: ‘Tawag yo so ngaran to, ipaliwawa yo so saray gawa to ed nanleleetan na balbaley, uliten yo pian say ngaran to nitandoro.’
Inusar nen Jesus so ngaran na Dios. Oniay impikasi tod si Jehova: “Impakabat ko ed sikara [saray disipulo nen Jesus] so ngaran mo tan ipakabat ko itan.” Akin et impakabat nen Jesus so ngaran na Dios ed saray disipulo to? Intuloy to: “Ta pian nipatnag da met so aro ya impatnag mo [say Dios] ed siak tan mikasakey ak ed sikara.”
NO AKIN YA IMPORTANTIN PANNONOTAN
“Say toon agto amtay ngaran na Dios et agton talaga kabat so Dios bilang sakey a persona, tan agto naaro no say pakaamta to et sakey labat a puersa, aliwan persona,” so insulat na sakey a theologian ya si Walter Lowrie.
Si Victor et sinimban mimimisa, balet agton balot alikna ya kabat toy Dios. “Insan naamtaan ko ya say ngaran na Dios et Jehova, diad saman et singa kami pormal ya nankabat,” so kuan to. “Akabat kon siansia imay Sakey ya dakel lay arengel ko nipaakar ed sikato. Diad saman ko labat akabat so Dios bilang tuan Persona tan nagmaliw ya kaarok.”
Say pangiyamot odino pansalat ed personal a ngaran na Dios et singa pangekal ed satan diad Biblia
Onapit met si Jehova ed saray manguusar ed ngaran to. Diad ‘saramay mannononot ed ngaran to,’ oniay promisa na Dios: ‘Iyansakit ko ra naani, singa sakey a toon iyansakit toy dili ya anak to a laki a manlilingkor ed sikato.’ (Malaquias 3:16, 17) Bendisyonan met na Dios iramay ontatawag ed ngaran to. Ibabaga na Biblia ya “balang sakey ya ontatawag ed ngaran nen Jehova et nilaban.”


text:
SAY PANAG-BANTAYAN No. 1 2016 | Akin ya Magmaliw a Matua?
Maslak a totoo et mantitila na maminsan ed kada samploran minuto no mitotongtong ira. Akin et labay mo ni magmaliw ya duma?
MANUNAN ARTIKULO
Kasin Anggapo La Natan so Totoon Matua?
Diad eksperiensya nen Hitoshi, singa ontan so naiimano.
MANUNAN ARTIKULO
No Panon Kan Naapektoan na Ag-inkamatua
Amtaen so katuaan nipaakar ed katilaan.
MANUNAN ARTIKULO
No Akin ya Maong so Epekto na Pagmaliw a Matua
Ipapanengneng na saramay angistorya ed eksperiensya ra ya importante so magmaliw a matua.
UUMANEN NA BIBLIA SO BILAY
Ikdan Mo Ak Komon na Sakey Taon Labat ya Deen tan Liket
Tinmalos ed puso nen Alain Broggio so imbaga na Biblia diad 1 Juan 1:9.
Kasin Antam La?
Panon ya gagawaen tan uusaren iray lukot nensaman? Siopa ray “manunan saserdote” ya abitlad Kristianon Griegon Kasulatan?
No Panon ya Nawalaan na Mareen ya Liknaan
Taloran paraan pian mas mareen so liknaan.
KARUNONGAN NENSAMAN MAUSAR ANGGAD NATAN
Agkayo Mapagpaga
Aglabat imbaga nen Jesus ya agkayo mapagpaga, impaliwawa to met no panon ya gawaen itan.
Antoy Ibabaga na Biblia?
Kasin nabilay lamet iray inaatey?
Arum nin Walad Online
Kasin Makatulong so Biblia no Nadi-depress Ak?
Walay taloran tulong ya iiter na Dios pian nasarag so pakaka-depress.


text:
KAPITULO 35
Napaoli Itayo!
NO ompatey itayo, labay kasi na Dios a paolien odino pabilayen itayo?— Panisiaan na maong a toon si Job a labay na Dios itan. Kanian nen abaloan nen Job a sikatoy ompatey la, inkuanto ed Dios: “Ontawag ka, et onebat ak ed sika.” Inkuan nen Job a sikato so pirawat, odino labalabay nen Jehova a Dios a paolien.
Si Jesus et singa si Jehova a Dios, ya Ama to. Labay to itayon tulongan nen Jesus. Sanen inkuan na toon akating ed sikaton, “no labay mo, nayarian moak a linisan,” inmebat si Jesus: “Labay ko.” Tan pinaabig to so kating na too.
Naaralan nen Jesus ed si Ama to so pangaro ed ugugaw. Diad amiduan inkagawa nensaman, inusar nen Jehova iray lingkor to a mamaoli ed saray ugugaw. Akikasi si Elias ed si Jehova a paolien toy anak na sakey a biin maomaong ed si Elias. Tan pinaoli nen Jehova. Inusar met nen Jehova so lingkor ton si Eliseo a mamaoli ed melag ya ugaw a laki.
Agta maliket tayon naamtaan ya inadaro itayon maong nen Jehova?— Nonoten to itayo aliwa labat lan sano mabilay itayo. Nononoten to itayo met no bilang ta ompatey itayo. Inkuan nen Jesus ya ipapasen ni ingen na Ama a mabilay iray inad-aro to anggaman inaatey la’ra! (Lucas 20:38) Inkuan na Biblia ya ‘anggan say patey nisay bilay nisay wala ed kaplesan nisay wala ed arapen et agda itayo nisian ed aro na Dios.’
Sanen wadiad dalin si Jesus, impatnag to ya iyaansakit nen Jehova iray ankelag ya ugugaw. Nanonotan mo ni ya angigana na panaon si Jesus ya intongtong ed ugugaw so nipaakar ed Dios. Balet kasin antam ya inikdan na Dios si Jesus na pakapanyari a mamilay ed inaatey ya ugugaw?— Pantongtongan ta imay panaon na impamaoli nen Jesus ed 12-años ya anak a bii na lakin manngaray Jairo.
Kaamong nen Jairo so asawa to tan say saksakey ya anak da diad asingger ed Dayat na Galilea. Sakey ya agew et graben nansakit so ugaw, tan nalilikas la nen Jairo ya ompatey la. Anonotan toy Jesus, samay pandinayewan a too ya abalitaan nen Jairo a makasarag a mamaabig ed totoo. Kanian sikatoy inanap nen Jairo. Aromog toy Jesus ed gilig na Dayat na Galilea, a manbabangat ed dakerakel a totoo.
Akiseksekan si Jairo ed totoo tan tinmalimukor ed arap nen Jesus. Inkuan to’d si Jesus: ‘Mapalalo so sakit na melag ya anako’n bii. Ipangasim pa ta gala pian tulongan mo? Pikasik ed sika a mila ka’d siak.’ Tampol ya akila si Jesus ed si Jairo. Tinmumbok met so karaklan a linma pian nengnengen so Sankamaongan a Managbangat. Balet kaarawi ra, sinmabi so pigaran lalaki a nanlapud abung nen Jairo tan inkuan da: “Say anak mon bii inatey la! Akin et sagpoten mo ni managbangat?”
Nadngel nen Jesus so imbaga na lalaki. Amta ton maer-ermen si Jairo ed impatey na saksakey ya anak to. Kanian inkuan To ed sikato: ‘Agka natatakot. Manisia ka lambengat ed Dios, et onabig so anak mo.’ Intuloy day linma anggad akasabi ra’d abung nen Jairo. Ditan et manaakis laray kakaaro na pamilya. Maermen ira ta inatey lay ugaw a kaaro ra. Balet inkuan nen Jesus ed sikara: ‘Agkayo la onaakis. Ag-inatey so ugaw, noagta nauugip.’
Sanen imbaga nen Jesus itan, akalek iray totoo, ta amta ran inatey lay ugaw. Balet, akin kasi ya inkuan nen Jesus a sikatoy nauugip?
Pinapaway nen Jesus so amin likud ed saray apostol ton si Pedro, Santiago, tan Juan tan say ama tan ina na ugaw. Insan inmasingger ed kawalaan na ugaw. Inegnaan to’d lima tan inkuanto: ‘Marikit, ombangon ka!’ Et tampol a binmangon tan nanakar! Malikeliket a maong so ama tan ina to.
Nonoten pa iya. Lapud ayarian nen Jesus a bilayen iman ya ugaw a bii, nagawaan to met kasi itan ed arum?— Kasin gawaen to itan?— On, gawaen to. Inkuan a mismo nen Jesus: ‘Onsabi oras, ya amin iray wala ed saray lubok narengel da so boses ko, et ompaway ira.’
Kasin labay nen Jesus a paolien so totoo?— Makatulong so sakey nin alimbawa ed Biblia pian naebatan itan a tepet. Napatnagan so alikna nen Jesus nipaakar ed saray totoo a maneermen legan na tulor ya agawa ed aminsan ya agew diad asingger ed syudad na Nain.
Sakey a bii so kaiba ed tulor na anak to sanen ompapaway la’d Nain so totoon mitutulor. Agano nin inatey so asawa to, tan natan et inatey so saksakey ya anak to. Sikatoy maer-ermen a maong! Dakel a taga Nain so mitutulor ed anak to ya ipapaway da ed syudad. Manak-akis so bii, tan sikatoy agnaligliwa na totoo.
Diad saman met ya agew et mamapaarap ed Nain si Jesus tan saray babangatan to. Diad asingger na lolooban ed syudad, nabet day karaklan a mangiponpon ed anak na bii. Sanen anengneng nen Jesus a manak-akis so bii, sikatoy akasian to. Atenyeg so puso to lapud maer-ermen so bii. Labay ton tulongan.
Dinmengel so bii ed maaro balet ta mapekder a boses nen Jesus: “Agka mannangis.” Lapu ed inkiwas nen Jesus, amin so interesadon angimano ed sikato. Sanen aasinggeran nen Jesus so bangkay, nayarin amin so mankelaw no antoy gawaen to. Ingganggan nen Jesus ed inatey ya ugaw: “Balolaki, kuanko ed sika, Bangon ka”! Sikatoy tampol a yinmurong! Tan nansalita.
Isip mo pay liknaan na ina! Anto kasi liknaan mo no abeten mo so inatey ya inad-aro a binmilay?— Agta ipanengneng na saya a talagan inaro nen Jesus so totoo tan labay toran tulongan?— Isipen pa ya agaylan abig ed balon mundo na Dios so pangabet ed saray totoo a nabilay!
Diad satan a panaon, arum ed saramay napaoli et saray totoon dati lan kabat tayo, pati saray ugugaw. Nabidbir tayo no siopara a singa si Jairo et abidbir toy anak to sanen pinaoli nen Jesus. Arum et saray totoon inatey la ed nilasus odino nilibon taon lay apalabas. Balet ag-ira nalingwanan na Dios, anggaman nensaman ni ra nambilay.
Agta makapalikliket a naamtaan ya inararo itayo nen Jehova a Dios tan say Anak to, si Jesus?— Labay da itayon manbilay ya andi-anggaan, aliwa labat lan pigaran taon!
Nipaakar ed inkuan na Biblia a makapakelaw ya ilalo na inaatey, ipangasin basaen so Isaias 25:8; Gawa 24:15; tan 1 Corinto 15:20-22.


text:
Si Jesus, say sankaabigan ya atagey a saserdote (14-16)
4 Kanian, lapud wala nin siansia so sipan ya onloob ed painawa to, manalwar itayo ompan walad sikatayo so ipasen ya agmakanepegan ed satan.+2 Ta nipasabi met la ed sikatayo so maong a balita,+ a singa met ed inmuunan atateng tayo; balet ag-ira agunggonaan ed salitan nadngel da, lapud andian iray pananisia a singa ed pananisia na saramay dinmengel.3 Tan sikatayo ran angipatnag na pananisia et onloloob la ed painawa, balet nipaakar ed sikara et oniay imbaga to: “Kanian diad sanok ko et insambak, ‘Ag-ira onloob ed painawak,’”+ anggano asumpal la ray kimey to manlapud inkiletneg na mundo.+4 Ta diad sakey a pasen ed kasulatan et oniay imbaga to nipaakar ed komapiton agew: “Tan say Dios et nampainawa ed komapiton agew manlapud amin a kimey to,”+5 tan imbaga to lamet: “Ag-ira onloob ed painawak.”+6 Kanian, lapud wala ni ran siansia so onloob ed satan, tan saramay inmunan angipasabian na maong a balita et ag-akaloob lapud ag-ira matulok,+7 wala lamet so tinandaan ton sakey ya agew, ya inkuan ton “Natan” diad salmo nen David kayari na abaybayag a panaon; unong a nibaga la, “Natan, no dedengelen yoy boses to, agyo papaaweten so puso yo.”+8 Ta no niloob la ra nen Josue+ diad sakey a pasen na painawa, anggapo la komon so sananey nin agew ya ibaga na Dios ed saginonor.9 Kanian wala nin siansia so painawa ed sabaton parad totoo na Dios.+10 Ta say toon akaloob la ed painawa na Dios et nampainawa met la ed saray dilin kimey to, no panon a say Dios et nampainawa met ed saray kimey to.+11 Gawaen tayo sirin so anggaay nayarian tayo ya onloob ed satan a painawa, pian anggapoy napelag tan mangalig ed satan ya alimbawa na agkatutulok.+12 Ta say salita na Dios et mabilay+ tan makapanyari tan mas makdem nen say dinanman a duaray-tarem ya espada+ tan ontalos anggad pansianen toy kamarerwa* tan espiritu,* tan saray pukel* tan utek na saratan, tan natebek to ray kanonotan tan intension na puso.13 Tan anggapo so pinalsa ya agnanengneng na Dios,+ balet amin a bengatla et mapatpatnag tan sankanengneng na samay sakey a walaan itayoy eebatan.+14 Kanian, lapud walaan itayoy sankaabigan ya atagey a saserdote a linmoob la ed tawen, si Jesus ya Anak na Dios,+ itultuloy tayon iyabawag ed publiko so pananisia tayo ed sikato.+15 Ta say atagey a saserdote tayo et makapilikna ed saray kakapuyan tayo,+ lapud asali to so amin a klase na subok a nasasali tayo, balet ta andian na kasalanan.+16 Onasingger itayo sirin ed trono na agnaparaan a kaabigan na Dios tekep na bulos a panagsalita,+ pian makaawat tayoy panangasi tan agnaparaan a kaabigan ya ontulong ed sikatayo diad dugan panaon.


text:
KAPITULO 36
Mabiskeg so Pananisia na Senturion
INMABIG SO ARIPEN NA OPISYAL NA ARMADA
NABENDISYONAN IRAMAY WALAAN NA PANANISIA
Kayari na Sermon ed Palandey, linmay Jesus ed syudad na Capernaum. Sikatoy inasinggeran na pigaran mamatatken na saray Judio. Sikaray imbaki na lakin dumay lahi to—Romanon opisyal na armada, odino senturion.
Say inad-aron lingkor na opisyal na armada et grabe so sakit to tan ngalngali la ompatey. Anggano aliwan Judio imay senturion, sikatoy manpapatulong ed si Jesus. Imbaga na saray Judio ed si Jesus a samay lingkor na laki et “agla makaalis ed abung ta paralitiko, tan naiirapan a maong.” (Mateo 8:6) Impaseguro ed si Jesus na mamatatken na saray Judio a say senturion et makanepegan a tulongan. Inkuan da: “Inaro toy nasyon tayo tan impaalageyan to kami na sinagoga.”—Lucas 7:4, 5.
Kanian akilay Jesus ed saray mamatatken paonlad abung na opisyal. Nen asingger la ra, imbaki na opisyal iray kakaaro to pian ibagad si Jesus: “Katawan, agka la manaabala, ta agak manepeg a mamaloob ed sika diad abung ko. Ta agko impasen a manepeg ak ya ondago ed sika.” (Lucas 7:6, 7) Talagan mapaabeba ed satan ya imbaga to lapud apasal ya mangiganggan! Tan nanengneng ed satan ya sikatoy duma ed saray Romanon anggapoy panangasi dad saray aripen.—Mateo 8:9.
Seguradon amta na senturion ya agmiuulop iray Judio ed saray aliwan Judio. (Gawa 10:28) Nayarin onia so iisipen na opisyal kanian impaibaga tod si Jesus: “Ibagam labat so salita a sikatoy natambal, tan onabig lay lingkor ko.”—Lucas 7:7.
Mandinayew si Jesus ed nadngel to tan inkuan to: “Ibagak ed sikayo, anggan diad Israel et anggapoy aromog kon walaay onian kabiskeg na pananisia.” (Lucas 7:9) Kapawil na saray kakaaro na senturion ed abung to, naamtaan da ya inmabig la may aripen ya mansasakit.
Kayari na satan ya impamaabig nen Jesus, inusar to itan ya agawa pian ipaseguro a nabendisyonan iray aliwan Judio ya mangipanengneng na pananisia: “Dakel so onsabin manlapud bukig tan sagur a midungo ed si Abraham tan Isaac tan Jacob diad Panarian na tawen.” Saray andiay pananisian Judio ey? Imbaga nen Jesus ya sikaray “ibantak diad paway ya ambilbilunget. Ditan so pannangisan tan panngalatengetan na ngipen da.”—Mateo 8:11, 12.
Kanian saray Judion agmangawat ed pankanawnawan inmunan inyopresi ed sikara pian magmaliw a kabiangan na Panarian nen Kristo et ipulisay. Balet, saray aliwan Judio et awaten ya midungo ed lamisaan to “diad Panarian na tawen.”


text:
LEKSION 2
Siopa so Dios?
1. Akin ya nepeg tayon dayewen so Dios?
Say tuan Dios so Amalsa ed amin a bengatla. Anggapoy gapoan tan anggaan to. (Salmo 90:2) Sikato so Nanlapuan na maong a balita ya walad Biblia. (1 Timoteo 1:11) Say Dios so angiter na bilay tayo, kanian nepeg ya sikato labat so dayewen tayo.
2. Anton klase na persona so Dios?
Anggapoy toon akanengneng ed Dios lapud sikatoy Espiritu. Mas superyor itan a klase na bilay nen saray pisikal a pinalsa ya manbibilay diad dalin. (Juan 1:18; 4:24) Balet, napatnagan tayoy personalidad na Dios diad saray pinalsa to. Singa bilang, nanengneng ed nanduruman klase na prutas tan rosas so panangaro tan karunongan to. Nanengneng ed kabaleg na uniberso so pakayari to.
Mas nakabat tayoy Dios no basaen tayoy Biblia. Singa bilang, naaralan tayod ’tan no anto ray labay tan agto labay ya gawaen tayo, no panoy panagtrato tod totoo, tan no panoy ikikiwas tod nanduruman situasyon.
3. Wala ’tay ngaran na Dios?
Inkuan nen Jesus: “Ama mi a walad tawen, napasanto komon so ngaran mo.” (Mateo 6:9) Tua, dakel so titulo na Dios odino pananawag ed sikato, balet saksakey so ngaran to. Nandurumay panangibalikas ed satan, depende ed lenguahe. Diad Pangasinan, kaslakan lan “Jehova” so pangibabalikas ed satan. Saray arum et “Yahweh” so pangibabalikas da.
Diad dakel a Biblia et inekal so ngaran na Dios tan sinalatay titulon Katawan odino Dios. Balet diad orihinal ya inkisulat na Biblia et manga 7,000 beses ya abitla so ngaran na Dios. Impakabat nen Jesus so ngaran na Dios sanen imbangat to ray totoo nipaakar ed Dios.
4. Kasin iyaansakit itayo nen Jehova?
Nibaga tayo kasin anggapoy pibabali nen Jehova ed sikatayo lapud dakel so maniirap? Ibabaga na arum ya maniirap itayo ta susuboken to itayo, balet aliwan tua itan.
Inikdan na Dios so totoo na kanepegan a manggaway sarili dan desisyon. On, misalsalamat itayo ta inyabuloy nen Jehova ya sikatayo so akauley a mandesisyon no mandayew itayod sikato odino andi. (Josue 24:15) Balet mas labay na dakel natan so manggaway mauges, kanian dakdakel so maniirap. Naeermenan si Jehova ed pakakanengneng tod satan.
Iyaansakit itayo nen Jehova. Labay ton maliket so bilay tayo. Asingger to lan panganggaen so amin a kairapan tan amin a sengegan na satan. Balet, iyaabuloy to ni kairapan natan anggad inggeter ton panaon lapud importantin rason. Naamtaan tayo ’tan diad Leksion 8.
5. Panon itayon makaasingger ed Dios?
Iimbitaan itayo nen Jehova ya onasingger tan mitongtong ed sikato panamegley na pikakasi. Sikatoy interesadod balang sakey ed sikatayo. (Salmo 65:2; 145:18) Sikatoy mabulos a mamerdona. Amta toy pansasagpot tayon gawaey panlabayan to, anggan no maminsan et nalilingo tayo. Kanian anggano ag-itayo perpekto, sarag tayoy nawalaan na maapit a relasyon ed Dios.
Lapud si Jehova so angiter na bilay tayo, sikatoy nepeg tayon ar-aroen nen say siopaman. (Marcos 12:30) Nipanengneng moy panangarom ed Dios no mas kabaten mo ni tan gawaen moy panlabayan to. Diad panggawam ed satan, mas onasingger kad sikato.
Manaral Ni
MAONG A BALITA YA NANLAPUD DIOS!
Wala ’tay Ngaran na Dios?
Dakel so titulo na Dios, kaiba lay Makapanyarin-amin, Amalsa, tan Katawan. Balet manga 7,000 a danay ya inusar so ngaran na Dios ed Biblia.


text:
KAPITULO 18
Kasin Nanonotan Moy Misalamat?
KASIN angan ka natan?— Antam no siopa so angiparaan ed satan?— Anganko et imparaan itan nen nanay mo odino walay sananey ya angiparaan ed satan, balet akin a pisalamatan tayoy Dios ed satan?— Lapud say Dios so amawala ed saray naakan. Balet, pisalamatan tayo met so angiparaan na nakan odino samay angiserbi na satan ed sikatayo.
Agta no maminsan et nalingwanan tayoy misalamat ed arum a nanggawa na maabig iran bengatla ed sikatayo? Sanen wadiad dalin so Sankamaongan a Managbangat, walaray pigaran akating ya alingwanan day akisalamat.
Antam no anto so akating?— Say akating et sakey a too a walay sakit ton tatawagen a kating. Satan a sakit et pansengegan ni ingen na kamigmig na laman na too. Sanen wadiad dalin si Jesus, saray akating so insian ed arum a totoo. Tan no anengneng na akating a walay onsasabin too, ibando to ed saman a too ya agto aasinggeran. Ginawa iya pian agmakaasingger iray arum a totoo ta ompan naalisan na akating.
Kaskasian nen Jesus iray akating. Sakey ya agew, diad pamapaarap to ed Jerusalem, kaukolan ya ondalan si Jesus ed melag a baley. Sanen asingger la ed baley, walay samploran akating a pinmaway pian nengnengen da. Abalitaan dan walaan na pakapanyari si Jesus a nanlapud Dios pian paabigen so amin a klase na sakit.
Ag-inmasingger iray akating ed si Jesus. Nansiansia ira ed arawi. Balet manisia iran sarag nen Jesus a paabigen so kating da. Kanian sanen anengneng na saray akating so Sankamaongan a Managbangat, imbando ra ed sikato: ‘Jesus, Managbangat, tulongan mo kami!’
Kasin nakakasian mo iray totoo a mansasakit?— Akasian ira nen Jesus. Amta toy ermen na mansakit na kating. Kanian inebatan tora tan inkuan to: ‘Onla kayo tan ompatnag kayo ed saray saserdote.’
Akin ya imbaga nen Jesus a gawaen da iya? Lapud ganggan ya inter nen Jehova ed saray totoo To nipaakar ed saray akating. Ibabaga na sayan ganggan a say saserdote na Dios so mannengneng ed laman na akating. Say saserdote so mangibaga no kasin inmabig lan maong so akating. No sikatoy inmabig la, sikatoy agla isian ed totoo.
Balet wala ni sakit na sarayan akating. Kasin linma ira ed saserdote a singa imbaga nen Jesus?— On, linma iran tampol. Seguradon panisiaan na sarayan lalaki a nayarian nen Jesus a paabigen so sakit da. Antoy agawa?
Onia’ay, legan ya oonla ira’d saserdote, naandipat so sakit da. Inmabig lan maong so laman da! Agunggonaan so pananisia ra ed pakapanyari nen Jesus. Alay liket da! Balet, anto natan so kaukolan dan gawaen pian ipanengneng so pisasalamat da? No sika, antoy ginawam komon ey?—
Sakey ed saramay inmabig a lalaki so pinmawil ed si Jesus. Sikatoy angigloria ed si Jehova tan angigalgalang ed Dios. Satan so manepeg a gawaen lapud nanlapud Dios so pakapanyarin amaabig ed sikato. Tinmalimukor met so laki ed sali na Sankamaongan a Managbangat tan akisalamat ed sikato. Sikatoy misalsalamat lapud ginawa nen Jesus.
Balet komusta iray siamiran lalaki? Intepet nen Jesus: ‘Agta samplora iramay akating ya inmabig? Iner so kawalaan na siamira? Kasin saksakey labat so pinmawil pian mangidayew ed Dios?’
On, tua itan. Sakey labat ed samplora so angigalang, odino angidayew, ed Dios tan pinmawil ya akisalamat ed si Jesus. Tan sayan too et sakey a Samaritano a taga’d sananey a bansa. Say arum a siamiran lalaki so ag-akisalamat ed Dios, tan ag-ira akisalamat ed si Jesus.
Dinan ed saraman a lalaki so kaparam? Labay tayon aligen so Samaritano, agta ontan?— Kanian no walay manggawa na maabig parad sikatayo, anto so nepeg tayon nonoten a gawaen?— Labay tayon ibalikas so pisasalamat tayo. Mabetbet a nalingwanan na totoo so misalamat. Balet maong so misalamat. No gawaen tayo itan, napaliket si Jehova a Dios tan say Anak to, si Jesus.
No isipen mo itan, nanonotan mon dakel so maong ya agawaan la na totoo parad sika. Alimbawa, asalim ta lay nansakit?— Nayarin agmo ni asali nansakit a singa saraman a samploran akating, balet nayarin asalim lay apanateng odino sinmakit so eges mo. Kasin walay angasikaso ed sika?— Nayarin inikdan da ka na tambal tan inasikaso da ka. Agta maliket ka lapud tinulongan da kan onabig?—
Akisalamatan na Samaritano si Jesus lapud pinaabig to, tan saya so amaliket ed si Jesus. Isipen mo kasin manliket si nanay odino tatay mo no misalamat ka ed sikara lapud saray ginawa ra ed sika?— On, manliket ira.
Arum a totoo so manggagawa na saray bengatla parad sika kada agew odino kada simba. Nayarin trabaho da iratan. Maliket ni ingen ira a manggawa ed satan. Balet nayarin nalingwanan moy misalamat. Nayarin mamapasya so maestram pian dakel so naaralan mo. Trabaho to itan. Balet sikatoy manliket no pisalamatan mo lapud panutulong to ed sikan makaaral.
No maminsan et angkelag labat so nagagawaan na arum parad sika. Wala ta lay angilukas na kapot parad sika? Odino wala ta lay angiderew ed sika na nakan diad lamisaan? Maong so pisalamat anggan ed sarayan ankelag a bengatla.
No nanonotan tayo so misalamat ed totoo, sirin et lalon nanonotan tayo so misalamat ed Ama tayo a walad tawen. Tan dakerakel so pisalamatan tayo ed si Jehova! Inikdan to itayo na bilay tan amin a maong iran bengatla a makapaliket ed bilay. Kanian dakel so rason pian igloria tayo so Dios panamegley na pangibalikas na maong iran bengatla nipaakar ed sikato kada agew.
Nipaakar ed pisasalamat, basaen so Salmo 92:1; Efeso 5:20; Colosas 3:17; tan 1 Tesalonica 5:18.


text: 9 Insan tinipon to so Labindua tan inikdan to ray pakayari tan pakauley a mamapaway ed amin a demonyo+ tan manambal na sakisakit.+2 Tan imbaki to ran mangipulong ed Panarian na Dios tan mamaabig,3 tan inkuan tod sikara: “Agkayo mangaawit na antokaman diad pambiahe yo, anggan baston odino supot parad kakanen odino tinapay odino kuarta;* anggan duaran kawes.*+4 Balet inerman so looban yon ayaman, mansiansia kayo ditan anggad itaynan yo.+5 Tan inerman a syudad ya agkayo awaten na totoo, sano ompaway kayo lad satan et ipagpag yoy dabok na saray sali yo* pian onkanan pantasi ed sikara.”+6 Insan ginapoan dan niliber so interon teritorya, a linma rad saray baryo, ya inyaabawag da so maong a balita tan nantatambal irad amin a pasen.+7 Natan et nadngelan nen Herodes* a manuley na distrito* so amin a nagagawa, tan agulo so nonot to lapud wala ray mangibabagan apaoli si Juan manlapud inaatey,+8 balet unong ed arum et nampanengneng si Elias, tan unong ed arum ni et inmoli so sakey ed saray propeta nensaman.+9 Inkuan nen Herodes: “Impaputot ko lay ulo nen Juan.+ Siopa sirin iyay nababalitaan ko?” Kanian sikatoy labay ton nanengneng.+10 Nen akapawil la iray apostol, insalaysay dad si Jesus no anto iray agawaan da.+ Diad saman et intagar to ra tan linma rad sakey a syudad a tatawagen a Betsaida, pian makapanbukbukor ira.+11 Balet nen naamtaan itan na saray totoo, sikatoy tinumbok da. Tan maliket to ran inawat tan sinalita tod sikara so nipaakar ed Panarian na Dios, tan pinaabig to iramay nakaukolan a tambalen.+12 Insan sanen mansirunget la, dinmagod sikato so Labindua tan inkuan da: “Pasempet mo la ray totoo, pian makaonla rad saray baryo tan kaumaan ed kaliberliber tan makaromog iray pampundoan tan naakan da, lapud wadia itayo ed nisulinek a pasen.”+13 Balet inkuan tod sikara: “Ikdan yo ray naakan.”+ Inkuan da: “Say wala labat ed sikatayo et limaran tinapay tan duaran sira, nilikud no onla kamin mismo a mangaliw na naakan parad sarayan amin a totoo.”14 Diad tua et walay ngalngali 5,000 lalaki. Balet inkuan tod saray disipulo to: “Payurong yo ra, pankokompog yo ra a tunggal 50.”15 Tan ginawa ra itan tan pinayurong da iran amin.16 Inala to natan so limaran tinapay tan duaran sira, sikatoy tinmangay ed tawen tan impabendisyonan to iratan. Insan pinisagpisag to tan inter tod saray disipulo pian ibunog dad totoo.17 Kanian angan iran amin tan naksel ira, tan 12 buksot so atipon dan kera ya apisagpisag a tinapay.+18 Diad saginonor, nen sikatoy manpipikasin bukor, linmad sikato iray disipulo to, tan tinepetan to ra, ya inkuan to: “Siopa ak, unong ed ibabaga na totoo?”+19 Inmebat ira: “Si Juan Bautista,* balet ibabagay arum, si Elias, tan kuan na arum et inmoli so sakey ed saray propeta nensaman.”+20 Insan inkuan tod sikara: “Balet parad sikayo, siopa ak?” Inmebat si Pedro: “Say Kristo na Dios.”+21 Diad ontan et kinatongtong to ran maong, a binilin to ran agda ibabaga iya ed anggan siopa,+22 balet inkuan to: “Say Anak na too et pairapen a maong tan ipulisay na saray mamatatken tan saray manunan saserdote tan saray eskriba tan sikatoy pateyen da,+ tan paolien ed komatlon agew.”+23 Insan imbaga tod sikaran amin: “Siopaman a labay toy ontumbok ed siak, iburi toy inkasikato+ tan inagew-agew ton sakbaten so panamairapan a poste* to tan mantultuloy ya ontumbok ed siak.+24 Ta siopaman a malabay a mangisalba ed bilay* to et nabalang to, balet siopaman a makabalang ed bilay* to lapud siak et nisalba to.+25 On, antoy nagunggona na sakey a too no nakayarian toy interon mundo balet ta nabalang to odino naderal toy bilay to?+26 Ta siopaman a mangibaing ed siak tan ed saray salitak, sikatoy ibaing na Anak na too no onsabi ed gloria to tan ed gloria na Ama tan ed gloria na saray masanton anghel.+27 Balet ibagak so tua ed sikayo, wala ray manalalagey dia ya agdan balot natawayan so ipapatey anggad agda ni nanengneng so Panarian na Dios.”+28 Diad tua, nen ngalngali la waloy agew kayari ton imbaga iraya, intagar toy Pedro, Juan, tan Santiago tan tinmatdang irad palandey pian manpikasi.+29 Tan sanen sikatoy manpipikasi, nauman so itsura na lupa to, tan say kawes to et nagmaliw a masmasnag ya amputi.30 Tan mitotongtong ed sikato so duaran laki: si Moises tan si Elias.31 Walaan iraya na gloria tan sinalita ray nipaakar ed itaynan to a nepeg a nasumpal diad Jerusalem.+32 Natan et akateglep lay Pedro tan saramay kaiba to, balet sanen abangon la ra, anengneng da so gloria nen Jesus+ tan say duaran laki ya akaalagey ed abay to.33 Tan sanen ontataynan la iramay lalaki, inkuan nen Pedro ed si Jesus: “Managbangat, maabig no dia ti la, kanian abuloyan mo kamin mangipaalagey na taloran tolda, sakey parad sika, sakey parad si Moises, tan sakey parad si Elias.” Agto la amta so ibabaga to.34 Balet leleg ton ibabaga iraya, walay sakey a lurem a tinmarong ed sikara. Ataktakot ira sanen nasasakbongan la ra na lurem.35 Insan nadngel so sakey a boses+ manlapud lurem, ya inkuan to: “Saya so Ana’ko, say pinilik.+ Dengel kayod sikato.”+36 Legan dan narerengel so boses, anengneng dan bukbukor la nen Jesus. Balet agla ra inmesel tan agda imbagad anggan siopa ed saman a panaon so antokaman ya anengneng da.+37 Diad tinmumbok ya agew, sanen akalasur la rad palandey, sikatoy inabet na dakel a totoo.+38 Tan walay toon inmeyag ed kawalaan na saray totoo, ya inkuan to: “Managbangat, ipangasim pan nengnengen so ana’ko, ta sikatoy alenleneg ya ana’ko.+39 Sikatoy kokontrolen na sakey ya espiritu, tan biglan maneyag-eyag, tan pankaykayerkeren to a manburaburay sangi to, tan ompapaway labat ed sikato sano asugat-sugatan to la.40 Akikasi ak ed saray disipulom a papawayen da itan, balet agda ayarian.”41 Inmebat si Jesus: “O sikayo ran andiay pananisia tan mauges a henerasyon,+ anggad kapigan ni so pilimog kod sikayo tan pananos kod sikayo? Iyakar mo dia so anak mo.”+42 Balet anggan sanen onaasingger ni labat so ugaw, sikatoy intumba na demonyo diad dalin tan pinankaykayerker to. Balet binano nen Jesus so demonyo* tan pinaabig toy ugaw tan inyawat tod ama to.43 Tan mankelkelaw iran amin ed mabisbiskeg a pakapanyari na Dios.Legan a mankelkelaw ira ed amin a ginawgawa to, inkuan tod saray disipulo to:44 “Dengel kayon maong tan tandaan yo iraya, ta say Anak na too et iyawat ed lima na totoo.”+45 Balet agda natatalosan so ibabaga to. Diad tua et niyamot itan ed sikara pian agda natebek, tan antakot iran mantepet ed sikato nipaakar ed sayan imbaga to.46 Insan nansasangsangan da no siopa so sankamanunaan ed sikara.+47 Lapud amta nen Jesus so walad puso ra, tinawag toy sakey a melag ya ugaw tan pinaalagey tod abay to,48 tan inkuan tod sikara: “Siopaman a mangawat ed sayan melag ya ugaw diad ngaran ko et mangaawat met ed siak, tan siopaman a mangawat ed siak et mangaawat met ed samay angibaki ed siak.+ Ta say mapaabeba ed sikayon amin, sikato so manunaan.”+49 Inkuan nen Juan: “Managbangat, walay anengneng min mamapapaway na saray demonyo diad panguusar toy ngaran mo balet binano mi, ta agtayo kaiba.”+50 Balet imbaga nen Jesus ed sikato: “Agyo babanoen, ta siopaman ya ag-onsusumpa ed sikayo et walad dapag yo.”51 Legan a manasingger la* so panaon na iyakar nen Jesus ed tawen,+ sikatoy desidido lan onlad Jerusalem.52 Kanian imbaki to lan unona iray mensahero. Tan sikaray linma tan linmoob ed sakey a baryo na saray Samaritano, pian manparaan parad sikato.53 Balet sikatoy agda inawat diman,+ ta determinado* ya onlad Jerusalem.54 Nen anengneng iya na saray disipulo ton si Santiago tan Juan,+ inkuan da: “Katawan, labay mon papelagen mid sikara so apoy manlapud tawen pian naupot ira?”+55 Balet nilingaw tan binano to ra.56 Kanian diad sananey lan baryo so nila ra.57 Natan sanen wala rad dalan, walay angibagad sikato: “Ontumbok ak ed sika anggan iner so laen mo.”58 Balet inkuan nen Jesus ed sikato: “Saray kuyangen et walay panaayaman da, tan saray manok et walay ubong da, balet say Anak na too et anggapoy anggan napangidanganan toy ulo to.”+59 Insan inkuan tod sananey: “Magmaliw kan patumbok ko.” Inkuan na sayan laki: “Katawan, abuloyan mo ak nin onlan mangiponpon ed amak.”+60 Balet inkuan tod sikato: “Paulyan mo ray inatey+ a mangiponpon ed saray inatey da, balet la ka tan iyabawag mo so Panarian na Dios ed amin a pasen.”+61 Tan inkuan met na sananey: “Ontumbok ak ed sika, Katawan, balet abuloyan mo ak nin manpatanir ed sankaabungan ko.”62 Inkuan nen Jesus ed sikato: “Say toon ombemben ed lukoy tan lingawen to iray walad beneg+ et agmakanepegan ed Panarian na Dios.”+


text:
Na pitharo o siran a di iran pagarapn so kimbaratmowaan Rkami:"Ino kami da pakatoroni sa manga malaikat, odi na maylay ami so Kadnan ami?" Sabnsabnar a mimaratabat siran sii ko manga ginawa iran, go mimalawani siran sa kapmalawani a mala!
Sii ko gawii a kaylaya iran ko manga malaikat, - na da a tothol a mapiya sa alongan oto a bagian o manga rarata i ongar, na matharo iran a:"Rn ko pagrnn!"
Na sangorn Ami so miyanggalbk iran a galbk, na balowin Ami skaniyan a lopapk a mikakayambr.
So manga taw ko sorga sa alongan oto, i mapiya i darpa, go matanos i dkhai.
Na sii ko gawii a manga bbnsad so langit, a rakhs o manga gabon, go pakatoronn so manga malaikat, sa samporna a katoron,
So kapaar sa alongan oto a bnar, na rk o (Allah a) Masalinggagaw: Na mabaloy a gawii sii ko miyamangongkir a masikot.
Na sii ko gawii a garngtn o darowaka so mbala a lima niyan, gii niyan matharo:"Hay oba ako bo miyakakowa a rakhs o Rasol sa lalan (ko toroan)!"
"Hay dowan dowaan ako! Oba akn bo da makowa si giraw a bolayoka!"
"Sabnsabnar a miyaawat ako niyan ko pananadm ko oriyan o masa a kiyapakawma niyan rakn". Na miyabaloy so shaytan sii ko manga manosiya a pkhiyas!
Na pitharo o Rasol:"Hay Kadnan ko, mataan! a so pagtaw akn na biyaloy iran angkai a Qor´an a pphalagoyan."
Na lagid aya a kiyasnggai Ami ko oman i nabi sa ridoay a pd ko manga rarata i ongar: Na makatatarotop so Kadnan ka a Pnggonanao, go Phananabang.
Na pitharo o siran a miyamangongkir a:"Ino ron da toronn so Qor´an sa miyatimbl sa miyakaysa?" Lagid aya, ka an Ami mapakathakna sa sabap rkaniyan so posoo ka, go piyakazasaliyob Ami skaniyan sa malanat;
Na da a khitalingoma iran rka a ibarat, a ba Ami rka da talingomaan so bnar, go lbi a matanos a osayan.
Siran na limodn siran a mikakamanga a manga paras iran ko naraka Jahannam, - siran man i marata i darpa, go tanto a miyapokas ko lalan.
Na sabnsabnar a inibgay Ami ko Mosa so kitab, go biyaloy Ami a babid iyan so pagari niyan a Haron a tabanga;
Na pitharo Ami:"Song kano a dowa, ko pagtaw a so piyakambokhag iran so manga ayat Ami": Na bininasa Mi siran sa samporna a kabinasa.
Go (bininasa Mi) so pagtaw o Noh, - kagiya pakambokhagn iran so manga sogo, na inld Ami siran, go biyaloy Ami siran ko manga manosiya a ibarat; na pithiyagaran Ami so manga darowaka sa siksa a malipds;
Go (bininasa Mi) so Ad, go so Samod, go so manga taw sa ingd a Rassi, go so manga pagtaw ko pagltan oto a madakl.
Na oman i isa (kiran) na piyayag Ami ron so manga ibarat; na oman i isa (kiran) na bininasa Mi sa samporna a kabinasa.
Na sabnsabnar a miyakasong siran ko ingd a so piyakaoranan sa oran a marata: Ba iran oto da maylay? Kna, ka aya btad iran na di iran ikhalk so kawyag ko oriyan o kapatay.


text: 3 Walay sakey a Fariseo a manngaray Nicodemo,+ sakey a manuley na saray Judio.2 Sikatoy linmad si Jesus diad labi+ tan inkuan tod sikato: “Rabbi,+ amta mi a sakey kan managbangat a nanlapud Dios, ta anggapoy siopaman a makagawa ed sarayan tanda+ a gagawaen mo nilikud no walad sikato so Dios.”+3 Inmebat si Jesus ed sikato: “Ibagak ed sikay tua, no say sakey et agniyanak lamet,*+ agto nanengneng so Panarian na Dios.”+4 Inkuan nen Nicodemo ed sikato: “Panon a niyanak so sakey a too no matatken la? Nayarian to kasi onloob ed eges na ina to tan iyanak lamet?”5 Inmebat si Jesus: “Ibagak ed sikay tua, no say sakey et agniyanak ed danum+ tan espiritu,+ sikatoy agmakaloob ed Panarian na Dios.6 Say niyanak ed laman et laman, tan say niyanak ed espiritu et espiritu.7 Agka mankelaw lapud imbagak ed sikan: Nepeg a niyanak kayo lamet.8 Say dagem et onsiplog ed inerman a labay to, tan narengel moy ungol na satan, balet agmo amta no iner so panlalapuan tan aarapen to. Ontan so balang sakey a niyanak ed espiritu.”+9 Inmebat si Nicodemo ed sikato: “Panon irayan nagawa?”10 Inmebat si Jesus: “Managbangat ka ed Israel balet ta agmo amta?11 Ibagak ed sikay tua, ibabaga mi so amta mi, tan tatasian mi so anengneng mi, balet agyo aawaten so pantatasi mi.12 No agyo panisiaan iray imbagak ed sikayo nipaakar ed dalin, panon yon panisiaan iray ibagak ed sikayo nipaakar ed tawen?13 Sakey ni, anggapoy toon sinmegep ed tawen+ noag samay linmasur a nanlapud tawen,+ say Anak na too.14 Tan no panon ya intagey nen Moises so uleg diad kalawakan,+ nepeg met ya itagey so Anak na too,+15 pian balang sakey a manisia ed sikato et nawalaan na bilay ya andi-anggaan.+16 “Ta ontan lay panangaro na Dios ed mundo ya inter to so bogbogtong ya Anak to,+ pian kada sakey a mangipapanengneng na pananisia ed sikato et agnaderal noagta nawalaan na bilay ya andi-anggaan.+17 Ta imbaki na Dios so Anak to diad mundo, aliwan pian ukomen so mundo, noagta pian nilaban so mundo ed panamegley to.+18 Siopaman a mangipapanengneng na pananisia ed sikato et agnaukom.+ Balet siopaman ya agmangipapanengneng na pananisia et naawat to lay panangukom, lapud ag-angipanengneng na pananisia ed ngaran na bogbogtong ya Anak na Dios.+19 Natan et saya so basiyan na panangukom: say liwawa et sinmabi ed mundo,+ balet inaro na totoo so kabilungetan imbes a say liwawa, lapud mauges iray gawa ra.20 Ta siopaman a manggagaway mauges et bubusolen toy liwawa tan ag-onaasingger ed liwawa, pian agnipetek* iray gagawaen to.21 Balet siopaman a manggagaway tua et onaasingger ed liwawa,+ pian nanengneng a saray gawa to et unong ed linawa na Dios.”22 Kayari na saya et linmay Jesus tan saray disipulo to ed kaumaan na Judea, tan sikatoy kaiba ran nanayam diman ya agano tan nambabautismo.+23 Balet manbabautismo met si Juan diad Enon ya asingger ed Salim, lapud dakel so danum diman,+ tan mansasbi iray totoo tan nababautismoan ira;+24 ta agni nipriso ed saman si Juan.+25 Natan et akisangsangan iray disipulo nen Juan ed sakey a Judio nipaakar ed panaglinis unong ed Ganggan.26 Kanian linma rad si Juan tan inkuan dad sikato: “Rabbi, samay laki a kaibam ed nibaliw na Jordan, a tinasian mo,+ nengneng mo, sikatoy manbabautismo, tan amin et oonlad sikato.”27 Inmebat si Juan: “Say sakey a too et agmakaawat na anggan sakey a bengatla likud no niiter itan ed sikato manlapud tawen.28 Tatasian yon mismo ya imbagak, ‘Aliwan siak so Kristo,+ noagta siak so imbaki ed unaan to.’+29 Say kaiba na nobya et say nobyo. Balet say kaaro na nobyo,+ sano onalagey tan narengel toy nobyo, sikatoy malikeliket lapud boses to. Kanian agaylay liket ko la.30 Sikatoy nepeg ya ondakel, balet siak et nepeg ya ondaiset.”31 Samay manlalapud tagey+ et mas atagey ni nen say arum. Samay manlalapud dalin et nanlapud dalin tan mansasalita na saray bengatlan nipaakar ed dalin. Samay manlalapud tawen et mas atagey ni nen say arum.+32 Tatasian to so anengneng tan nadngel to,+ balet anggapoy toon mangaawat ed pantatasi to.+33 Siopaman ya angawat ed pantatasi to et intatak to* a say Dios et tua.+34 Ta samay imbaki na Dios et ibabaga to iray salita na Dios,+ ta aliwan daiset* so iiter To ya espiritu.35 Inaro na Ama so Anak+ tan impalima to lad sikato so amin a bengatla.+36 Samay mangipapanengneng na pananisia ed Anak et walaan na bilay ya andi-anggaan;+ samay agmanguunor ed Anak et agto nagamoran so bilay,+ noagta mansiansia ed sikato so sanok na Dios.+


text:
PARTE 13
Antoy Gawaen Tayo Pian Napaliket so Dios?
Agmanggagawa na mauges. 1 Corinto 6:9, 10
No inaro tayoy Jehova, agtayo gawaen iray kabusol to.
Aglabay nen Jehova a mantakew, manbuanges, odino man-adik itayo.
Kabusol toy panagpatey, aborsion, tan homoseksualidad. Agto labay a mansaol odino manlalaban itayo.
Nepeg ya agtayo mandadayew ed saray idolo odino mibiang ed espiritismo.
No Paraiso lay dalin, anggapo la ray totoon manggagawa na mauges.
Manggawa na maong. Mateo 7:12
Pian napaliket so Dios, nepeg a sikatoy aligen tayo.
Aroen so arum diad pagmaliw a mapangasi tan maiter.
Magmaliw a matua.
Magmaliw a mapangasi tan manamerdona.
Ipakabat si Jehova tan saray kualidad to.—Isaias 43:10.
Manaral Ni
MAONG A BALITA YA NANLAPUD DIOS!
Panon Itayon Minabang ed Saray Prinsipyo na Biblia?
Imbaga nen Jesus no akin ya kaukolan tayoy panangigiya tan no anton duaran prinsipyo ed Biblia so sankaimportantian.
PANAGARAL NA BIBLIA
Akin ya Aralen so Biblia?
Tutulongan na Biblia so minilyon a totoo pian naebatan iray importantin tepet dad bilay. Kasin labay mo met?


text: 1 Siak, si Pablo, ya apostol nen Kristo Jesus diad linawa na Dios unong ed sipan a bilay a nagamoran diad panamegley nen Kristo Jesus,+2 et nansulat ak ed sika, Timoteo, ya ana’kon inad-aro:+Nawalaan ka komon na agnaparaan a kaabigan, panangasi, tan kareenan a manlalapu ed Dios ya Ama tayo tan ed Kristo Jesus a Katawan tayo.3 Misasalamat ak ed Dios, a panlilingkoran ko a singa ginawa na inmuunan atateng ko, tan gagawaen ko iya a walaay malinis a konsiensia, tan agta kan balot lilingwanan diad masimoon a pikakasik ed agew tan labi.4 Sano nanononotan ko ray luam, pirpirawat ta kan nanengneng, pian manliket ak a maong.5 Ta nanononotan koy pananisiam ya andiay pankunkunwari,+ ya unonan impatnag nen baim a Loida tan inam a Eunice, tan matalek ak a wala met iya ed sika.6 Lapud saya, ipapanonot kod sika a pandarlang mon singa apoy so regalo na Dios a niiter ed sika sanen intapew ko ray limak ed sika.+7 Ta say espiritun iiter ed sikatayo na Dios et agmamawala na takot,+ noagta mamawala na pakayari,+ aro, tan limpion kanonotan.8 Kanian agmo ibabaing so pantasi nipaakar ed Katawan tayo,+ odino nipaakar ed siak ya apriso nisengeg ed sikato, noagta itepel mo met so irap+ parad maong a balita diad panmatalek mo ed pakayari na Dios.+9 Inliktar tan tinawag to itayo pian magmaliw a masanto,+ aliwan lapud saray gawa tayo, noagta lapud gagala tan agnaparaan a kaabigan to.+ Saya et niiter ed sikatayo diad panamegley nen Kristo Jesus antis a ginmapoy andukerukey a panaon,10 balet natan et mabitabitar la itan sanen pinmatnag so Manangiliktar tayo, si Kristo Jesus,+ a pinaandi to so ipapatey+ tan impalinew to so nipaakar ed bilay+ tan agkabubulok+ diad panamegley na maong a balita,+11 a nipaakar ed saya et aturo ak a managpulong tan apostol tan managbangat.+12 Saya so rason a nasasagmak ko irayan irap,+ balet agak ombabaing.+ Ta kabat ko so Dios a papanisiaan ko, tan matalek ak a nayarian ton alwaran so bengatlan impauleyan ko lad sikato anggad satan ya agew.+13 Itultuloy mon tumboken so pangaligan a maabig* iran salita+ a nadngel mod siak pati say pananisia tan panangarom a resulta na pagmaliw a nikasakey ed Kristo Jesus.14 Alwaran mo iyan maabig a bengatlan nimatalek ed sika diad panamegley na masanton espiritu a walad sikatayo.*+15 Amtam ya imbeneg ak na amin a totoo diad probinsya na Asia,+ kaibay Figelo tan Hermogenes.16 Kasian komon na Katawan so sankaabungan nen Onesiforo,+ ta naynay to ak a papasesegen, tan agto ak imbaing anggano akagulonggulong ak.17 Imbes, sanen akakar ed Roma, sikatoy maseet a nananap ed siak tan aromog to ak.18 Komon ta sikatoy kasian na Katawan a Jehova* diad satan ya agew. Tan amtam so amin ya impanlingkor to diad Efeso.


text:
Home Metro Manila Aurora (2) Batangas (1) Benguet (3) Bohol (3) Kabite (4) Katandwanes (1) Keson (12) Kotabato (1) La Unyon (1) Laguna (4) Metro Manila (79) Nuweva Esiha (1) Pampanga (3) Pangasinan (2) Rizal (5) Romblon (1) Samar (1) Sebu (8) Silangang Misamis (1) Timog Dabaw (4) Pasay Binondo Bulacan City of Manila Las Piñas Makati Malabon Mandaluyong Marikina Marikina City Metro Manila Muntinlupa Paranaque Parañaque Pasay Pasig Quezon City Rosario Roxas Taguig Tondo Valenzuela | Search: internet hosting
Sort by
Filtered By
Related services
-
Not evaluated yet Add to My list Added
-


text:
SAY PANAG-BANTAYAN—PANARALAN YA EDISYON Marso 2016
Walad sayan isyu iray aaralen ya artikulo parad Mayo 2 anggad Mayo 29, 2016.
Sikayo Ran Kabataan
—Kasin Akaparaan Kayo Lan Manpabautismo?
Taloran tepet ya makatulong ed sika ya makapandesisyon.
Sikayo Ran Kabataan
—Panon Kayon Makapanparaan Parad Bautismo?
Panon to no agka segurado no kasin akaparaan ka la? Odino panon to no labay mo lay manpabautismo balet ta iisipen na atateng mo ya kaukolan mo ni manalagar?
Panon Kan Makatulong Pian Onelet so Pankakasakey Tayo Ran Kristiano?
Ipapabitar na pasingawey ya walad kapitulo 9 na Apocalipsis so kaimportantian na pankakasakey tayo.
Igigiya nen Jehova Iray Totoo To Diad Dalan na Bilay
Panon tayon nipanengneng ya labay tayoy paigiya ed si Jehova?
Sarag Mo Kasi so Ontulong ed Kongregasyon Yo?
Sarag mo kasin ipanengneng so espiritu na panagmisionero anggan diad mismon kongregasyon yo?
Aligen so Alimbawa na Saray Propeta
Makatulong ed sikatayo so alimbawa nen Ezequiel, Jeremias, tan Oseas no nakekesawan itayo, nadidismaya, odino makaawat na mairap ya asainmin.
Tepetepet na Saray Manbabasa
Kapigan so impakaaripen na totoo na Dios ed Makapanyarin Babilonia? Kasin literal ya inawit nen Satanas si Jesus diad templo nen tinukso to?


text: 8 Diad saman et tinipon nen Solomon+ iray mamatatken na Israel, amin ya ulo na saray tribu tan saray pangulo na saray pamilya na kaamaan ed Israel.+ Linma rad si Arin Solomon diad Jerusalem pian itatdang so kaban na sipanan nen Jehova manlapud Syudad nen David,+ say Sion.+2 Et nantitipon so amin a lalaki na Israel diad arapan nen Arin Solomon legan na piesta* diad bulan na Etanim,* say komapiton bulan.+3 Kanian sinmabi so amin a mamatatken na Israel, tan say Kaban et sinakbat na saray saserdote.+4 Intatdang day Kaban nen Jehova, say tolda a pantitiponan,+ tan amin a masanton kagawaan a walad tolda. Saray saserdote tan saray Levita so angitatdang ed saratan.5 Si Arin Solomon tan amin ya Israelitan impatawag to a mitipon ed sikato et wala rad arapan na Kaban. Amayamay so imbagat a karnero tan baka,+ ya agnabilang ed karakel.6 Insan inyakar na saray saserdote so kaban na sipanan nen Jehova diad pasen to,+ diad loob na sankadaleman a kuarto na abung, say Sankasantosan, diad silong na saray payak na saray kerubin.+7 Saray payak na saray kerubin et akabuskag ed kawalaan na Kaban, kanian nasasaniban na saray kerubin so Kaban tan saray panagsakbatan na satan.+8 Andukdukey iray panagsakbatan+ kanian say nguro na saratan et sankanengneng diman ed Masanto diad arap na sankadaleman a kuarto, balet ag-iratan nanengneng ed paway. Tan wadman iratan ya anggad sayan agew.9 Anggapoy arum a walad Kaban noag samay duaran tapyas na bato+ ya inyan ditan nen Moises+ diad Horeb, sanen akisipanan si Jehova+ ed saray totoo na Israel nen pinmaway irad dalin na Ehipto.+10 Sanen pinmaway iray saserdote ed masanton pasen, say abung nen Jehova et apano na lurem.+11 Agla nituloy na saray saserdote so panlilingkor da lapud samay lurem, ta say abung nen Jehova et apano na gloria nen Jehova.+12 Diad saman et inkuan nen Solomon: “Sikan mismo so angibaga, O Jehova, a manayam ka ed makapal a lurem.+13 Et impaalageyan ta ka na makapadinayew ya abung, sakey ya akaletneg a pasen a panayaman mo ya anggad angga.”+14 Insan inmarap so ari ed interon kongregasyon na Israel tan benendisyonan to ra legan iran akaalagey.+15 Inkuan to: “Narayew komon si Jehova a Dios na Israel, samay diad mismon sangi to et angisipan ed si David ya amak, tan diad panamegley na lima to et tinoor to itan, a kuan to,16 ‘Manlapud samay agew ya impaway koy Israel a totook ed Ehipto et agak amili na sakey a syudad diad amin a tribu na Israel a pangipaalageyan na abung a ditan mansiansia so ngaran ko,+ balet pinilik si David a manuley ed Israel a totook.’17 Tan pirpirawat na puso nen David ya amak so mangipaalagey na abung parad ngaran nen Jehova a Dios na Israel.+18 Balet inkuan nen Jehova ed si David ya amak, ‘Pirpirawat na pusom so mangipaalagey na abung parad ngaran ko, tan maabig a pinirawat mo itan.19 Ingen ta aliwan sika so mangipaalagey na abung, noagta say dilin anak mo* so mangipaalagey na abung parad ngaran ko.’+20 Et sinumpal nen Jehova imay insipan to, ta nanuley ak a kasalat nen David ya amak tan yinmurong ak ed trono na Israel, unong ya insipan nen Jehova. Tan angipaalagey ak na abung parad ngaran nen Jehova a Dios na Israel+21 tan angigana ak ditan na pasen parad Kaban a nankargay sipanan+ ya inter nen Jehova ed saray inmuunan atateng tayo sanen impaway to ra ed dalin na Ehipto.”22 Insan inmalagey si Solomon ed arap na altar nen Jehova diad arapan na interon kongregasyon na Israel, tan inyunat to ray lima to ed tawen,+23 tan inkuan to: “O Jehova a Dios na Israel, anggapo so Dios a miparad sika+ diad tawen odino diad dalin, a manusumpal na sipanan tan mangipapatnag na matoor a panangaro+ ed saramay manlilingkor ed sika* diad interon puso ra.+24 Tinoor mo imay insipan mo ed lingkor mon si David ya amak. Diad mismon sangim et angisipan ka, tan diad panamegley na limam et sinumpal mo itan ed sayan agew.+25 Tan natan, O Jehova a Dios na Israel, toor mo komon imay insipan mod lingkor mon si David ya amak sanen inkuan mo: ‘Diad arapan ko et agbalot naandian so pamilyam na anak a laki ya onyurong ed trono na Israel, daput no imanoen na saray ananak mo so dalan da diad panakar da ed arapan ko, a singa impanakar mo ed arapan ko.’+26 Et natan, O Dios na Israel, komon ta napanmatalkan imay insipan mo ed lingkor mon si David ya amak.27 “Balet talaga kasin manayam so Dios diad dalin?+ Say tawen, on, say tawen na saray katawenan et agto ka nakarga;+ nagkalalo la sirin ed sayan abung ya impaalagey ko!+28 Natan, imanom komon so pikakasi na lingkor mo tan say ikekerew toy panangasi, O Jehova a Dios ko, tan dengel moy ikekerew toy tulong tan say ipipikasi ed sika na lingkor mo natan.29 Komon ta saray matam et akanengneng ed sayan abung diad labi tan agew, say pasen ya imbagam a, ‘Mansiansia ditan so ngaran ko,’+ pian dengelen so pikakasi na lingkor mo a manpipikasin akaarap ed sayan pasen.+30 Tan dengel mo komon so ikekerew na panangasi na lingkor mo tan say Israel a totoom ya ipipikasi ra legan iran akaarap ed sayan pasen, tan ondengel ka komon diad pasen a panaayaman mo ed tawen;+ on, ondengel ka komon tan mamerdona ka.+31 “Sano say sakey a too et nankasalanan ed kapara ton too, tan sikatoy impansamba* tan paebatan ed sikato itan a samba,* tan kayari ton nansamba et sikatoy onlad altar mo diad sayan abung,+32 komon ta ondengel ka diad tawen tan onkiwas ka bilang ukom ed saray lingkor mo diad pangiyabawag mon nankasalanan* so sakey a mauges tan gawam ed sikato so unong ed ginawa to, tan diad pangiyabawag mon andiay kasalanan* so sakey a matunong tan tumangan mo so inkatunong to.+33 “Sano say Israel a totoom et natalo na kabusol lapud naynay iran mankakasalanan ed sika,+ balet ompawil irad sika tan igloria day ngaran mo,+ manpikasi ra tan onkerew irad sika na panangasi diad sayan abung,+34 komon ta ondengel ka diad tawen tan perdonam so kasalanan na Israel a totoom tan ipawil mo ra ed samay dalin ya inter mod saray inmuunan atateng da.+35 “Sano say tawen et nasaraan tan agmangipelag na uran+ lapud naynay iran mankakasalanan ed sika,+ balet manpikasi ran akaarap ed sayan pasen tan igloria day ngaran mo tan magbabawi rad kasalanan da lapud inyabebam* ira,+36 komon ta ondengel ka diad tawen tan perdonam so kasalanan na saray lingkor mo, say Israel a totoom, ta ibangat mod sikara+ so maabig a dalan a nepeg dan panakaran; tan pauran mo komon diad dalin+ ya inter mod saray totoom bilang tawir da.37 “No walay sinmabin eras diad dalin,+ odino salot, ampetapetang a dagem, boot,+ tan agaylay karakel a duron, odino masisiban duron; odino no kubkoben ira na kabusol da inerman so kawalaan dan syudad ed dalin da* odino no wala ni sinmabin arum a klase na salot odino sakit,+38 antokaman a pikakasi tan ikerew na panangasi+ na siopaman a too odino say Israel a totoom (ta amta na balang sakey so paniirap na dilin puso to)+ sano iyunat da ray lima ra diad sayan abung,39 komon ta ondengel ka diad tawen, say pasen ya ayaman mo,+ tan mamerdona ka komon+ tan onkiwas ka; tan tumangan mo so kada sakey unong ed amin a gagawaen to,+ ta kabat moy puso to (sika labat so talagan makapikabat ed puso na kada too),+40 diad ontan et takotan da ka ed amin ya agew na pambibilay da diad dalin ya inter mod saray inmuunan atateng mi.41 “Ontan met, say dayo ya agkabiangan na Israel a totoom, a nanlapud arawin dalin tan linma dia nisengeg ed ngaran* mo+42 (ta narengelan day nipaakar ed bantog a ngaran mo+ tan say mabiskeg a limam tan say akaunat a taklay mo), tan sikatoy manpikasi ya akaarap ed sayan abung,43 komon ta ondengel ka diad tawen, say pasen ya ayaman mo,+ tan gawam so amin a kekerewen ed sika na samay dayo, pian nakabat na amin a totoo ed dalin so ngaran mo tan takotan da ka,+ a singa gagawaen na Israel a totoom, tan naamtaan da a say ngaran mo et walad sayan abung ya impaalagey ko.44 “No milaban so totoom ed kabusol da unong ed impangibakim ed sikara,+ tan manpikasi rad sika+ ya akaarap ed syudad a pinilim+ tan diad sayan abung ya impaalagey ko parad ngaran mo, O Jehova,+45 komon ta dengelen mo diad tawen so pikakasi ra tan say ikekerew day panangasi tan gawam ed sikara no antoy matunong.46 “No mankasalanan irad sika (ta anggapoy toon agmankakasalanan),+ tan onsanok kad sikara tan paulyanan mo ra ed kabusol, tan awiten ira na saray angerel ed sikara diad dalin na kabusol, arawi man itan odino asingger;+47 tan namoria ray ginawa ra diad dalin ya angawitan ed sikara,+ tan ompawil irad sika+ tan onkerew iray panangasi ed sika diad dalin na saray angerel ed sikara,+ a kuan da, ‘Nankasalanan kami tan alingo kami; mauge-uges so ginawa mi,’+48 tan ompawil irad sika ed interon puso ra+ tan ed interon kamarerwa* ra diad dalin na saray kakabusol da ya angerel ed sikara, tan manpikasi rad sika ya akaarap ed dalin da ya inter mod saray inmuunan atateng da tan ed syudad a pinilim tan ed abung ya impaalagey ko parad ngaran mo,+49 komon ta dengelen mo diad tawen, say pasen ya ayaman mo,+ so pikakasi ra tan say ikekerew day panangasi, tan gawam ed sikara no antoy matunong50 tan perdonam so totoom a nankasalanan ed sika, a perdonaen moy amin ya impakasumlang dad sika. Pakiwasen mo ray angerel ed sikara a kasian da ra+51 (ta totoom ira tan tawir mo,+ ya impaway mo ed Ehipto,+ diad hurno a panagtunawan na balatyang).+52 Komon ta akalukas iray matam ed ikekerew na panangasi na lingkor mo+ tan say ikekerew na panangasi na Israel a totoom, ya ondengel ka kapagno ontawag irad sika.*+53 Ta imbiig mo ra bilang tawir mo manlapud amin a totood dalin,+ unong ya inyabawag mo diad panamegley nen Moises a lingkor mo sanen impaway mo ray inmuunan atateng mi ed Ehipto, O Soberanon Katawan a Jehova.”54 Sanen asumpal nen Solomon so pikakasi to tan say ikekerew toy panangasi ed si Jehova, sikatoy inmalagey diad arap na altar nen Jehova, a diman akatalimukor ya akaunat iray lima to ed tawen.+55 Insan diad maksil a boses et benendisyonan toy interon kongregasyon na Israel, a kuan to:56 “Narayew komon si Jehova, ya angiter na painawaan ed Israel a totoo to unong ya insipan to.+ Anggapoy anggan sakey a salitan ag-asumpal diad amin a maabig a sipan ya inter to ed panamegley nen Moises a lingkor to.+57 Komon ta walad sikatayo si Jehova a Dios tayo a singa ed saray inmuunan atateng tayo.+ Komon ta agto itayo taynan tan agto itayo paulyan.+58 Komon ta iyasingger tod sikato so puso tayo,+ pian manakar tayo ed amin a dalan to tan unoren tayo ray ganggan, totontonen, tan panangukom to, ya ingganggan ton tumboken na saray inmuunan atateng tayo.59 Tan komon ta sayan ikekerew koy panangasi ed si Jehova et agew-labi a nonoten nen Jehova a Dios tayo, a gawaen to komon no antoy matunong parad lingkor to tan parad Israel a totoo to unong a nakaukolan ed kada agew,60 diad ontan et naamtaan na amin a totoo ed dalin a si Jehova so tuan Dios.+ Anggapo lay arum!+61 Kanian komon ta magmaliw a matoor* so puso yo+ ed si Jehova a Dios tayo diad panakar yo unong ed saray inter ton totontonen tan diad pangunor yo ed saray ganggan to a singa ed sayan agew.”62 Diad saman, say ari tan say interon Israel a kaiba to et angiyapay na dakdakel a bagat ed si Jehova.+63 Si Solomon et angiyapay ed si Jehova na saray bagat a pandurungoan:+ Sikatoy angiyapay na 22,000 baka tan 120,000 karnero. Kanian sinelebraan na ari tan amin ya Israelita so inagurasyon na abung nen Jehova.+64 Diad satan ya agew et pinasanto na ari so pegley na sular a walad arapan na abung nen Jehova, ta ditan so pangiyapayan to na saray bagat a popoolan, apay a kakanen, tan taba na saray bagat a pandurungoan, lapud melmelag imay gansan altar+ a walad arapan na abung nen Jehova kanian agnakarga na satan iray bagat a popoolan, apay a kakanen, tan taba+ na saray bagat a pandurungoan.65 Diad saman, si Solomon a kaibay interon Israel, sakey a baleg a kongregasyon manlapud Lebo-hamat* anggad Kulos* na Ehipto,+ et sinelebraan day piesta+ diad arapan nen Jehova a Dios tayo a 7 agew tan kaaruman nin 7 agew, 14 agew ya amin.66 Diad tinmumbok* ya agew et pinasempet to ray totoo, tan imbaga ran nabendisyonan komon so ari insan sinmempet iran maliket tan magayaga ed saray ayaman da lapud kamaongan+ ya impatnag nen Jehova ed si David a lingkor to tan ed Israel a totoo to.


text:
1Nianak si Jesus ed baley na Betlehem ed Judea, nen manooley si Ari Herodes. Ag abayag, sinmabid Jerusalem iray makakabat a totoon nanlapud Bokig. 2Nantepet-tepet ira, "Iner so kawalaay nianak ya ari da ray Judio? Anengneng mi so bitewen ton linmetaw ed bokig, kanyan linma kami dian mangigalang ed sikato." 3Nen nadngelan to ya nen Ari Herodes mapalaloy inkagunigon to; ontan met na amin da ray taga Jerusalem. 4Impatawag ton amin iray manonan papari tan saray iskriba, ta tinepet tod sikara no iner so pangyanakan ed Cristo. 5"Diad Betlehem ed Judea," ebat da. "Ta onyay insulat na propita, 6'Sika, O Betlehem, diad dalin na Juda, aliwan sikay sankaabebaan ed saray manonan baley na Juda; ta panlapwan kay sakey a pangulo a mangiwanwan ed saray totook ya Israel.'" 7Si Herodes impaawit ton anggapoy makaamta ira may makakabat a nanlapud Bokig, tan tinepet tod sikara no kapigay inletaw na bitewen. 8Insan to ra imbakid Betlehem tan imbilin tod sika ra, "Apiger yon anapen itay ogaw. No nalmo yo la, ipakabat yod siak, pian makakar ak met a mangigalang ed sikato." 9Kadngel dad sayan bilin, linma la ra. Diad dalan, anengneng da lamet imay bitewen ya anengneng dad bokig a nanlapwan da. Tinombuk da may bitewen ya anggad intonda tod petek na kawalaay ogaw ya aanapen da. 10Agaylay liket da ed impakanengneng dad samay bitewen! 11Kaloob dad abung anengneng day ogaw tan si Maria ya ina to. Dinmakmomo ran angigalang ed samay ogaw. Impaway da ray awit dan rigalo a balituk, insinso, tan mira, insan da inter ed sikato. 12Binilin iray Dios ed kugip da ya ag la ra ompapanengneng ed kinen Herodes, kanyan sananey lay dinalan dan pinmawil. 13Kasiput da ray may makakabat a totoo, pinmayawar ed kugip nen Jose so sakey ya anghil na Katawan. Inkuanto may anghil, "Bangon ka, ta batik kad Egipto a kaibam so ogaw tan say ina to. Ag kayod man ontataynan ya anggad ag ko ibagad sika, ta anapen nen Herodes so ogaw a pateyen." 14Binmangon si Jose tan diad saman a labi, pinmikal a mamaarap ed Egipto a kaiba toy ogaw tan say ina to. 15Nanayam irad man ya anggad impatey nen Herodes. Agawa ya pian nasumpal so inkuan na Katawan diad panamegley na propita, "Tinawag koy Anak kon papawayen a manlapud Egipto." 16Nen akabatan nen Herodes a niluko na saramay makakabat a totoo, agaylay pasnuk to. Lapud petang na olo to, ingganggan to a pateyen iray ogogaw a lalaki ed Betlehem tan diad saray kaliber-liber a pasen. Impapatey to ray amin ya ogogaw a lalaki, manlapud duay taon a mampaleksab, onung ed panaon na inletaw na bitewen a naamtaan tod saramay makakabat a totoo. 17Diad sayan agawa, asumpal so inkuanen propita Jeremias: 18"Nadngel so tanul ed Rama— tanul na ampaipait a pannangis tan panugaog. si Raquel saray anak to nanangisan to ra; maneermen tan ag naligliwa, ta amin da inaatey la." 19Nen inatey lay Herodes, sakey ya anghil na Katawan so pinmayawar ed kugip nen Jose dimad Egipto. 20Inkuanto may anghil, "Bangon ka tan isempet mo lad dalin na Israel so ogaw tan say ina to, ta inatey la ra may mamapatey ed ogaw." 21Binmangon sirin si Jose tan insempet to lad dalin na Israel so ogaw tan say ina to. 22Balet nen abalitaan nen Jose a si Arquelao so manooley ed Judea, ta sikatoy sinmalat ed ama ton Herodes, tinmakot a manayan diman. Abilin lamet diad kugip to, kanyan linmad luyag na Galilea. 23Diad baley na Nazaret so nanayaman to. Ginawa to ya pian nasumpal so inkuan na saray propita, "Sikatoy natawag a Nazareno."
Copyrighted Material
Learn More


text:
Saksi nen Jehova—Sifa Kami?
Edafo kami shi eshahel la nan-erinafil la poli tan pan-esel nem nansaksahey kami ni sahey ya pangkep. Kangronaan ni emin, piyan min ishayaw si Jehova, sota Apo Shiyos jen ikowan ni Bibliya tan Emalsowa ni emin na banag. Mi ka-ekalkalikatin onoran si Jesucristo tan meshadsahan kamin metagwal la Kristiyano. Kanayon kamin mengosal ni eshom ma timpo min entolong so ni toon man-ashal maypangkep ni Bibliya tan sota Toray nen Apo Shiyos. Etagwal kamin Saksi nen Jehova ta mi ha ikasaba ono ikowan e maypangkep so nen Jehova tan ni Toray to.
Bisitam e site mi. Basam e Bibliya online. Ashal mo pay e maypangkep son si-kami tan mi kapatpati-a.


text:
15 Diad saman et wala ray Fariseo tan eskriba a nanlapud Jerusalem ya inmasingger ed si Jesus,+ ya inkuan da:2 “Akin et ibabaliwala na saray disipulom so abayag lan tradisyon na totoo? Singa bilang, agda uurasan iray lima ra* antis iran mangan.”+3 Sikatoy inmebat ed sikara: “Akin et ibabaliwala yo met so ganggan na Dios lapud tradisyon yo?+4 Singa bilang, imbaga na Dios ya, ‘Igalang moy amam tan inam,’+ tan, ‘Say mansalita na mauges* ed ama odino ina to et nepeg ya ompatey.’+5 Balet ibabaga yo, ‘Siopaman a mangikuan ed ama odino ina to: “Antokaman a walad siak a napinabangan mo et sakey a regalon nidedika lad Dios,”+6 agto la kaukolan ya igalang so ama to.’ Kanian ginawa yon andi-kakanaan so salita na Dios lapud tradisyon yo.+7 Sikayo ran mansimpisimpitan, dugarugay impropesiya nen Isaias nipaakar ed sikayo sanen inkuan to:+8 ‘Sarayan totoo et papagalangan da ak ed panamegley na bibil da, balet arawrawi ed siak so kapusoan da.9 Anggapoy kakanaan na pandadayew dad siak, ta saray ganggan na totoo so ibabangat dan doktrina.’”+10 Diad saman et pinaasingger to iray totoo tan inkuan tod sikara: “Dengel kayo tan talosan yoy kabaliksan na saya:+11 Say mandutak ed sakey a too et aliwan say onloob ed sangi to, noag say ompaway ed sangi to.”+12 Insan dinmago iray disipulo tan inkuan dad sikato: “Amtam ta ya asakitan iray Fariseo ed imbagam?”+13 Sikatoy inmebat: “Balang tanaman ya ag-intanem nen Amak a walad tawen et nabagot.14 Paulyan yo ra labat. Bulag iran manangigiya. Sirin, no itabin na bulag so sakey nin bulag, napelag iran dua ed abot.”+15 Inmebat si Pedro: “Ipaliwawam pad sikami so ilustrasyon.”16 Diad saya et inkuan to: “Kasin anggapo met ni pakatalos yo?+17 Agyo ta amta ya antokaman ya onloob ed sangi et ondalan ed pait tan ipaway ed kasilyas?18 Balet antokaman ya ompapaway ed sangi et manlalapud puso, tan saratan so manudutak ed sakey a too.+19 Alimbawa, say puso so panlalapuan na saray mauges a panagkatunongan,+ panagpatey, pikakalugoran, seksual ya imoralidad,* panagtakew, palson panagtasi, panagmudmora.20 Saraya so manudutak ed sakey a too; balet say agpanuras na lima antis a mangan et agmandutak ed sakey a too.”21 Sanen tinmaynan diman si Jesus, sikatoy linma ed rehyon na Tiro tan Sidon.+22 Tan walay sakey a biin taga Fenicia* a nanlapud satan a rehyon ya inmasingger tan inmakis a maksil, ya inkuan to: “Katawan, Anak nen David, kasian mo ak. Say ana’kon bii et maniirap a maong lapud demonyon sinmelep ed sikato.”+23 Balet agton balot inebatan. Kanian inmasingger iray disipulo to pian kerewen ed sikato: “Pataynan mo la, ta akis lan akis ya ontutumbok ed sikatayo.”24 Oniay inyebat to: “Agak nibaki parad anggan siopa, noagta parad saray abalang a karnero ed sankaabungan na Israel.”+25 Balet inmasingger tan angigalang* ed sikato imay bii, ya inkuan to: “Katawan, tulongan mo ak!”26 Sikatoy inmebat: “Agmanepeg ya alaen so tinapay na ugugaw insan ibuntok ed saray oken.”*27 Inkuan na samay bii: “On, Katawan; balet ta kakanen na saray oken iray mekmek a napepelag ed lamisaan na amo ra.”+28 Insan inmebat ed sikato si Jesus: “O bii, agaylay biskeg na pananisiam; nagawa ed sika so pirawat mo.” Tan diad saman ya oras et inmabig so anak to.29 Kaalis nen Jesus diman, sikatoy linmad asingger ed Dayat na Galilea,+ tan sanen akatatdang lad palandey, sikatoy yinmurong.30 Insan inmasingger ed sikato so dakel a totoo, ya inyakar da iray piley, lupoy, bulag, emel, tan dakel ni ra, tan inyan da rad salian to, tan pinaabig to ra.+31 Kanian mankelkelaw iray totoo sanen anengneng dan mansasalita la iray emel tan manaakar la iray piley tan makakanengneng la iray bulag, tan inggloria ray Dios na Israel.+32 Balet tinawag nen Jesus iray disipulo to tan inkuan to: “Nakakasian ko ray totoo,+ lapud taloy agew ko la ran kaiba tan anggapo lay naakan da. Agko ra labay a pasempeten a narnarasan,* ompan onkapuy irad dalan.”+33 Ingen, inkuan ed sikato na saray disipulo: “Iner ed sayan nisulinek a pasen so pangalaan tayoy magenap a tinapay pian napakan so onian karakel na totoo?”+34 Diad saya et inkuan nen Jesus ed sikara: “Pigaran tinapay so awit yo?” Inkuan da: “Pitora, tan pigaran angkekelag a sira.”35 Kanian, kayari ton pinayurong ed dalin iray totoo,36 inala toy pitoran tinapay tan say sira, tan kayari ton akisalamat, pinisagpisag to iratan tan inter tod saray disipulo, insan imbunog da iratan ed totoo.+37 Tan angan iran amin tan naksel ira, tan walay atipon dan pitoran angkakabaleg a buksot* a napnoy keran apisagpisag a tinapay.+38 Saray angan et 4,000 lalaki, agni kaibay bibii tan ugugaw.39 Tan sanen apasipot to la ray totoo, sikatoy linmugan ed baloto tan linmad rehyon na Magadan.+
Saray paimano ed leksab
^ Say tutukoyen na saya et aliwan saray marutak a lima noagta say tradisyon na saray Judio nipaakar ed panaglinis.